Els Chiens Perrins

Els Chiens Perrins (en català Els Gossos Mugint) formen un escull immergit a marea alta situat al nord-oest de l'Île d'Yeu, enfront de la Punta del But. Formen, junt amb els de Basse Flore i els de Grand Champ, els «naufragadors» de l'illa. A causa dels corrents marins que arriben al nord de Basse Flore i creen un remolí permanent, l'indret és particularment perillós pels navegadors i les llistes de naus que s'hi han estavellat i la de mariners que hi han perdut la vida són, d'altra banda, extenses. Els salvaments a la mar són prou freqüents. Els naufragis Des de l'edat mitjana l'escull fou la causa d'innombrables naufragis. Segle XVIII El David, nau del rei, malgrat que era tripulada per un mariner de l'illa. 30 sobrevivents dels 137 homes de la tripulació. El Royal Louis (17 d'octubre del 1772). El Jeune Louis (7 de gener del 1791) nau negrera de tres pals. El Conseil de Flandres (20 d'octubre del 1784), nau negrera, encallada sobre el Grand Champ. Segle XIX La llista dels naufragis és força llarga, especialment durant la segona meitat del segle xix: L'Active, (4 de gener del 1827), llanxa de vela, amb la mort dels seus 80 homes de la tripulació. A continuació d'aquest drama, va decidir-se de construir el far de la Petite Foule, també anomenat el Grand Phare. La Ville de Montaigu (20 de setembre del 1827), bergantí. L'Undine (26 de febrer del 1857), nau anglesa, enfonsada. L'Elderra (31 de gener del 1862), un tres-pals espanyol. El Danzig (3 d'abril del 1867), vaixell de càrrega a granel anglès, encallat i desencallat. El Grand-Vaillant (1867) L'Actif (11 de març del 1869), nau de vela que transportava pedres per construir. L'Excelsior (13 de març del 1870), vaixell de vapor anglès. El Huron, britànic, (16 de març del 1875) nau de vela. El Bordeaux (27 de desembre del 1875), vaixell de càrrega a l'engròs neerlandès. La Mathilde (3 d'abril del 1878), un sol supervivent dels 17 homes de la tripulació. Segle XX El Chile, (29 de gener del 1917), vaixell de càrrega a graner xilè, encallat. El Tenadorés, vaixell de càrrega general transatlàntic americà de passatgers i mercaderies (28 de desembre del 1918) encallat sobre la Basse Flore a causa de la boira, ja que va confondre la sirena de boira de la Punta del But amb la d'un altre vaixell. El Floris (27 d'octubre del 1924), vaixell de càrrega a graner, encallat. L'Artha (8 de gener del 1933), pescador encallat. L'Arta (1935), pescador, naufragat a l'Anse des Broches. La Canadienne (30 de març del 1941), una pinassa de Saint-Gilles-Croix-de-Vie. La nau, empesa per ones rompents, va acabar probablement trencant-se sobre els esculls, fet que va provocar la mort dels sis mariners. El Furtet (1950), enfonsat. El Fureteur (13 de març del 1951), pescador de La Rochelle, perdut als Trupailles per raó de la tempesta, cap sobrevivent. Segle XXI Un vaixell esportiu empès sobre les roques (20 de juliol del 2010) on les cinc persones que anaven a bord van poder refugiar-se sobre la torreta. Un veler neerlandès encallat sobre les roques (4 de juny del 2014). La torreta-balisa La decisió d'edificar la torreta-balisa va ser presa arran del naufragi de la Mathilde l'any 1878. L'edifici, construït al mig de l'escull, fa 19 metres d'alçada i és una balisa cardinal oest (groc-negre-groc). La balisa va funcionar amb gas propà des de l'any 1935. Després, va ser electrificada amb un abast de 7 milles nàutiques pel sector blanc, i 4 milles pel sector verd. Referències